SERVICIUL TEHNIC

Nr. 16305 / 28.06.2019  **INIȚIATOR,**

 **PRIMAR**

 **Ing. Morar Costan**

**REFERAT**

privind predarea către ”Ministerului Dezvoltării Regionale și Administrației Publice prin Compania Naţională de Investiţii “C.N.I.” - S.A a amplasamentului construcție si teren de1352 mp și asigurarea condițiilor în vederea executării obiectivului de investiții „Reabilitarea,modernizarea si dotarea Căminului Cultural, str. Dealul Viilor nr. 14, municipiul Dej, județul Cluj”

Având în vedere oportunitățile oferite prin Ministerul Dezvoltării Regionale și Administrației Publice prin Compania Naţională de Investiţii “C.N.I.” - S.A, prin nenumărate adrese am solicitat și noi Reabilitarea,modernizarea si dotarea Căminului Cultural,str.,Dealul Viilor nr.14 Dej.

Potrivit legii Compania Națională de Investiții ”CNI” S.A. desfășoară activități de interes public sau social pe baza programelor în domeniul construcțiilor, aprobate de Ministerul Dezvoltării Regionale si Administrației Publice. Având în vedere prevederile Ordonanței Guvernului nr. 25/2001 privind înființarea Companiei Naționale de Investiții ”CNI” SA aprobată cu modificări prin Legea nr. 117/2002 cu modificările și completările ulterioare, Primăria Municipiului Dej propune Reabilitarea, modernizarea si dotarea Căminului Cultural str.Viile Dejului, nr. 14, jud. Cluj.

 Construcțiile care se realizează prin CNI S.A. se amplasează pe terenuri proprietate publică a statului ori a unităților administrativ-teritoriale, cu respectarea prevederilor legale în vigoare. Terenurile aparținând domeniului public al statului sau unităților administrativ –teritoriale, destinate construcțiilor , se preiau în folosință gratuită, potrivit legii, de Compania Națională de Investiții ”CNI” S.A., pe perioada realizării investiției, pe bază de protocol încheiat cu beneficiarii, cu specificația expresă că terenurile sunt libere de orice sarcini. Terenurile pe care se amplasează investițiile ce se realizează prin Compania Națională de Investiții S.A. se viabilizează de către beneficiari, conform documentelor urbanistice și în corelare cu graficele semnate de antreprenorul general, cu respectarea reglementărilor în vigoare.

 Pentru obiectivele de investiții propuse a fi finanțate anual, Compania Națională de Investiții S.A. preia de la beneficiari, potrivit legii, terenurile aferente construcțiilor, conform protocolului prevăzut în anexă. Acestea sunt preluate pe durata de realizare a investiției, după aprobarea listei obiectivelor de investiții de către Ministerul Dezvoltării Regionale si Administrației Publice și obținerea surselor de finanțare, în condițiile legii. Potrivit Extrasului de carte funciară emis de Oficiul de Cadastru și Publicitate Imobiliară Dej, Căminul Cultural situat în Loc. Dej, str. Dealul Viilor nr. 14 a fost înscris în Cartea Funciară cu nr. 62654, ca proprietate a Orașului Dej, intabulare, drept de proprietate cotă actuală de 1/1. Căminul Cultural se încadrează ca bun din domeniul public al Municipiului Dej, fiind înscris la poziția 419 din anexa HG nr. 684/2002 privind însușirea bunurilor care alcătuiesc domeniul public al Municipiului Dej.

 Pentru a venii în sprijinul cetățenilor, Primăria Municipiului Dej, dorește să fructifice oportunitatea de finanțare oferită prin CNI SA, întrucât costurile totale de investiții depășesc posibilitățile financiare ale Municipiului Dej.

 Prin CNI S.A. se pot executa lucrări de modernizare,reabilitare si dotare Cămin Cultural,constând în:

* Refacerea tâmplăriei exterioare și interioare
* Anveloparea clădirii la exterior cu termosistem și cu tencuială decorativă
* Refacerea tencuielilor interioare
* Placarea tavanelor cu rigips
* Zugrăveli lavabile
* Refacerea pardoselilor cu gresogranit și parchet de trafic intens
* Refacerea pardoselii cu parchet de trafic intens
* Refacerea balustradelor la accesul la etaj
* Amenajarea unor noi grupuri sanitare
* Recompartimentări interioare
* Refacerea accesului pe terase și a scărilor exterioare
* Înlocuirea jgheaburilor și burlanelor existente
* Proiectarea instalațiilor electrice,sanitare,termice,gaz,branșamentelor de apă
* Racord canal
* Dotări mobilier,aparatura electronică

Având în vedere cele expuse mai sus propunem spre aprobarea Consiliului Local Dej următoarele:

1. Transmiterea în folosință gratuită a terenului pe perioada execuției lucrării în suprafață de 1352 mp, situat în jud. Cluj, Loc. Dej, str. dealul Viilornr.14 , identificat potrivit planului de situație și Extrasului Funciar (explicitat prin Planul de amplasament și delimitare a suprafeței de 1352mp).
2. Terenul identificat la pct. 1 face parte integrantă din domeniul public al municipiului Dej și se transmite în folosință gratuită spre SC Compania Națională de Investiții SA pe toată durata realizării construcției( reabilitare,modernizare și dotare Cămin Cultural str.Dealul Viilor nr.14
3. Predarea terenului necesar pentru depozitare, organizare de șantier și realizarea investiției se face în condițiile legii, pe bază de protocol de predare-primire între municipiul Dej și SC Compania Națională de Investiții SA – CNI SA.
4. Consiliul Local Dej se angajează să asigure finanțarea pentru
* Lucrări de sistematizare a amplasamentului
* Racorduri la utilități (electrica, apă, canal, gaz sau alt tip de combustibil utilizat)
* Întreținerea și exploatarea obiectivului de investiții pe o perioada de 15 ani

**Șef Serviciul Tehnic**

**Ing. Gherman Alexandru**